યુનિવર્સિટીનાં વર્તુળોમાં ચર્ચાતી વિગતો મુજબ, જે વિદ્યાર્થીઓ સામે આ ગુનાહિત કામ કર્યાની ફરિયાદ છે તેઓએ વિદ્યાર્થીઓ લક્ષી અમુક સારા કામો પણ કર્યા છે. તેમની રજૂઆતો પ્રત્યે યુનિવર્સિટીએ ધ્યાન આપ્યું ન હતું. મતદાર યાદીમાંથી નામો તો કમી થયા જ છે. તેનાં કારણોમાં ફોર્મ ભરવામાં ક્ષતિ હોવાનું જણાવાયું છે, પરંતુ ફોર્મ ભર્યા બાદ બે વખત ચકાસણી થઈ હતી. તે વખતે કોઈ ભૂલો સામે આવી ન હતી. પાછળથી ભૂલો હોવાનું જાહેર કરાયું હતું. વિદ્યાર્થીઓની રજૂઆત કદાચ માનીએ કે સાચી હશે, તો પણ તેઓ પ્રમાણભાન ભૂલ્યા હતા. તેથી આખો ઘટનાક્રમ સર્જાયો હતો. વિદ્યાર્થીઓ પાસે રંગના ડબલામાં જે પ્રવાહી હતું તે ક્યાંથી આવ્યું હતું?, કોણે પૂરું પાડ્યું હતું?, વગેરે પ્રશ્નો અંગે તપાસ કરીને આખી ઘટના પાછળ ક્યું મોટું માથું છે? તેની તપાસ થાય તે જરૃરી છે.